Afg'oniston elchisi: Markaziy Osiyodagi qo'shnilarimiz bilan endi ancha yaqinmiz
"Amerika Ovozi" jurnalistlari bilan muloqot qilgan Roya Rahmoniy deydiki, Afg'onistonda hamma tinchlik istaydi, shu jumladan Markaziy Osiyo respublikalari.
VASHINGTON — "O'zbekiston hukumati olg'a surgan tashabbuslar, xususan tinchlik muzokaralari, bizga juda ma'qul", - deydi Rahmoniy. "Bu qo'shnimiz bizga iqtisodiy jihatdan ham yordamlashib kelmoqda. Madaniy-ma'rifiy loyihalar ishga tushgan, shuningdek, biznes va savdo ham astalik oshib bormoqda. Biz faqat oldinga qadam tashlaymiz, degan umiddamiz". Afg'on xotin-qizlari Tolibon bilan murosa qilinsa, vaziyat og'irlashadi deya xavotirda. Markaziy Osiyo davlatlari esa siyosiy murosa tarafdori. Lekin ular afg'on ayollarining manfaatlari himoyasi uchun tayyormi? Bu borada Afg'onistonga qanday yordam bera oladi? "Albatta yordam bera olishadi va bu albatta olqishlanadi", - deydi elchi Rahmoniy. "Hech kim zulm ostida yashashni istamaydi. Qo'shningiz zulm ostida yashashini xohlamaysiz, chunki bu zulm sizga ham ta'sir qilishi tayin. Jamiyatning yarmi azoblansa, tasavvur qiling, u qanchalik zaiflashadi. Zaif qo'shni esa xatar manbai". Afg'onistonda hamma tinchlik istaydi, shu jumladan qurolli muxolifat, ya'ni Tolibon ham, deydi elchi. Shu bilan birga hech kim huquqi buzilishini ham yoki xo'rlanishni ham xohlamaydi, shu jumladan xotin-qizlar. Hamma shuni anglashi lozim, deydi Rahmoniy. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.